pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-สธ.ส่งเสริมบุคลากร สวดมนต์-เจริญภาวนา เป็นกิจวัตร สร้างสุขภาพดีทั้งกายและจิต
วันศุกร์ที่ 2 มิถุนายน 2566
สธ.ส่งเสริมบุคลากร สวดมนต์-เจริญภาวนา เป็นกิจวัตร สร้างสุขภาพดีทั้งกายและจิต
กระทรวงสาธารณสุข ส่งเสริมบุคลากรในสังกัดดูแลสุขภาพกายและสุขภาพจิต ด้วยหลัก “3ส.3อ.1น.”สวดมนต์ สมาธิ สนทนาธรรม อาหาร ออกกําลังกาย อารมณ์ และนาฬิกาชีวิต ตามนโยบายสร้างสุขภาพดีวิถีใหม่วิถีธรรม วิถีไทย วิถีเศรษฐกิจพอเพียง
กระทรวงสาธารณสุข ส่งเสริมบุคลากรในสังกัดดูแลสุขภาพกายและสุขภาพจิต ด้วยหลัก “3ส.3อ.1น.”สวดมนต์ สมาธิ สนทนาธรรม อาหาร ออกกําลังกาย อารมณ์ และนาฬิกาชีวิต ตามนโยบายสร้างสุขภาพดีวิถีใหม่วิถีธรรม วิถีไทย วิถีเศรษฐกิจพอเพียง จัดกิจกรรมสวดมนต์ เจริญภาวนา เป็นกิจวัตรก่อนเริ่มทํางานทุกสัปดาห์และขยายผลการปฏิบัติไปสู่ครอบครัวต่อไป
วันนี้ (2 มิถุนายน 2566) ที่ กระทรวงสาธารณสุข จังหวัดนนทบุรี นายแพทย์โอภาส การย์กวินพงศ์ ปลัดกระทรวงสาธารณสุข กล่าวภายหลังเป็นประธานนําบุคลากรกระทรวงสาธารณสุขร่วมสวดมนต์เจริญสมาธิเนื่องในวันวิสาขบูชาว่า กระทรวงสาธารณสุข ได้สนับสนุนให้บุคลากรในสังกัดดําเนินชีวิตตามนโยบายสร้างสุขภาพดีวิถีใหม่ วิถีธรรม วิถีไทย วิถีเศรษฐกิจพอเพียง โดยใช้หลัก “3ส.3อ.1น.” ได้แก่ สวดมนต์ สมาธิ สนทนาธรรม อาหาร ออกกําลังกาย อารมณ์ และนาฬิกาชีวิต ซึ่งเป็นการบูรณาการหลักศาสนา ร่วมกับหลักทํางานของอวัยวะภายในร่างกาย ภูมิปัญญาและวิถีความเป็นไทย ในการปรับเปลี่ยนพฤติกรรมสุขภาพในชีวิตประจําวัน ทําให้บุคลากรมีสุขภาพกายและสุขภาพจิตดี ส่งผลต่อประสิทธิภาพการทํางาน และยังช่วยในการป้องกันควบคุมโรคไม่ติดต่อ เช่น เบาหวาน ความดันโลหิตสูง ซึ่งเป็นปัญหาสุขภาพอันดับต้น ๆ ของประเทศได้อีกทางหนึ่ง
โดยสํานักบริหารยุทธศาสตร์สุขภาพดีวิถีชีวิตไทย ร่วมกับ มูลนิธิอุทัย สุดสุข แก้วกัลยาสิกขาลัย และศูนย์ปฏิบัติการต่อต้านการทุจริต ได้สนับสนุนให้มีการจัดกิจกรรมสวดมนต์ เจริญภาวนา ซึ่งเป็นส่วนหนึ่งในหลัก 3ส.3อ.1น. ให้กับบุคลากรกระทรวงสาธารณสุขส่วนกลาง เป็นประจําทุกสัปดาห์ โดยวันนี้ได้จัดกิจกรรมเป็นครั้งแรกเนื่องในวันวิสาขบูชาเริ่มตั้งแต่เวลา 08.30 น. ถึง 09.30 น. บริเวณโถงกิจกรรมชั้น 1 อาคาร 3 ตึกสํานักงานปลัดกระทรวงสาธารณสุข และครั้งต่อไปทุกวันพฤหัสบดี เพื่อให้บุคลากรได้มีการปฏิบัติอย่างสม่ําเสมอจนเป็นกิจวัตร และนําไปขยายผลสู่การปฏิบัติในครอบครัว เพื่อการมีสุขภาพกายและสุขภาพจิตที่ดีไปพร้อม ๆ กันต่อไป
************************************ 2 มิถุนายน 2566
รัฐบาลไทย-ข่าวทำเนียบรัฐบาล-Thailand’s automotive sales and export grows during first 4 months of 2023
วันศุกร์ที่ 2 มิถุนายน 2566
02/06/2566
Thailand’s automotive sales and export grows during first 4 months of 2023
Thailand’s automotive sales and export grows during first 4
months of 2023
June 1, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha was reported on finished car manufacturing and export situation during the
first 4 months of 2023 (January-April) by the Federation of Thai Industries (FTI), which is grows
by 4.61% and 18.34% respectively.
FTI’s Automotive Cluster reported that 117,636 cars were manufactured in April 2023, whereas
the total number of cars manufactured during January and April 2023 is 625,423 units, an
increase of 4.51%YoY. Domestic sales in April 2023 and during the first 4 months of 2023
accounted for 59,530 and 276,603 units respectively. FTI also reported on an export of 79,940
cars in April 2023, an increase of 43.53%YoY, with the total export value of 50,164.31 million
Baht. During January and April 2023, a total of 353,632 cars, worth 293,549 million Baht, was
exported, an increase of 18.34%YoY.
With regard to EVs, registration of battery electric vehicle (BEV) in April and during the first 4
months of 2023 is recorded at 3,820 (an increase of 882%YoY) and 31,873 units (an increase
of 467%YoY) respectively, thanks to the Government’s supporting policy.
Registration of hybrid electric vehicles (HEV) in April and during the first 4 months of 2023 is
recorded at 6,198 (an increase of 31.62%YoY) and 30,634 units (an increase of 40.97%YoY)
respectively. Cumulative number of registered HEV accounts for 290,035 units, an increase of
32.99%YoY.
Registration of hybrid electric vehicles (HEV) in April and during the first 4 months of 2023 is
recorded at 6,198 (an increase of 31.62%YoY) and 30,634 units (an increase of 40.97%YoY)
respectively. Cumulative number of registered HEV accounts for 290,035 units, an increase of
32.99%YoY.
Registration of plug-in hybrid electric vehicle (PHEV) in April and during the first 4 months of
2023 is recorded at 784 and 4,172 units (an increase of 40.97%YoY) respectively. Cumulative
number of registered PHEV accounts for 46,532 units, an increase of 33.18%YoY.
According to the Government Spokesperson, the Prime Minister was pleased with the rising
trend of finished car manufacturing and export, as well as EVs registration, thanks to steady
global economic recovery and an increasing spending power, and most importantly, the
Government’s policy to promote the country’s automotive industry, especially domestic
manufacturing and use of EVs to channel Thailand toward a low-carbon society and the region’s
EV manufacturing hub.
รัฐบาลไทย-ข่าวทำเนียบรัฐบาล-บสย. - ชาญอิสสระ จัดโครงการ CSR แจกกล้าไม้ ชวนคนเมืองเพิ่มพื้นที่สีเขียว
วันศุกร์ที่ 2 มิถุนายน 2566
02/06/2566
บสย. - ชาญอิสสระ จัดโครงการ CSR แจกกล้าไม้ ชวนคนเมืองเพิ่มพื้นที่สีเขียว
บสย. - ชาญอิสสระ จัดโครงการ CSR ร่วมแจกกล้าไม้มงคล จํานวน 300 กล้า เนื่องในโอกาสวันต้นไม้ประจําปีของชาติ ซึ่งตรงกับวันที่ 3 มิถุนายน และวันสิ่งแวดล้อมโลก ปี 2566 ตรงกับวันที่ 5 มิถุนายนของทุกปี เพื่อให้ประชาชนนําไปปลูกช่วยลดปัญหาภาวะโลกร้อน
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) และคณะผู้บริหาร พร้อมด้วย นางอรพรรณ อรุณรังสิกุล รองกรรมการผู้จัดการ บริษัท ร่วมอิสสระ จํากัด จัดโครงการ CSR ร่วมแจกกล้าไม้มงคล จํานวน 300 กล้า เนื่องในโอกาสวันต้นไม้ประจําปีของชาติ ซึ่งตรงกับวันที่ 3 มิถุนายน และวันสิ่งแวดล้อมโลก ปี 2566 ตรงกับวันที่ 5 มิถุนายนของทุกปี เพื่อให้ประชาชนนําไปปลูกช่วยลดปัญหาภาวะโลกร้อน และเพิ่มพื้นที่สีเขียวให้สิ่งแวดล้อม เมื่อวันที่ 2 มิถุนายน 2566 ณ ลานพลาซ่า ชั้น 1 อาคารชาญอิสสระทาวเวอร์ 2
สําหรับในปีนี้ บสย. ได้รับการสนับสนุน “ต้นยอ” จากกรมป่าไม้ จํานวน 300 กล้า สรรพคุณเป็นยารักษาโรคได้ ช่วยเสริมสิริมงคลแก่เจ้าบ้าน และสมาชิกในบ้านตามความเชื่อ โดย บสย. นํามาแจกจ่ายให้กับประชาชนทั่วไปและชุมชนใกล้เคียง เพื่อส่งเสริมการมีส่วนร่วมในการดูแลสิ่งแวดล้อม ซึ่งเป็นส่วนหนึ่งของนโยบาย ESG ที่ บสย. มุ่งมั่นดําเนินธุรกิจโดยให้ความสําคัญทั้งในด้านสิ่งแวดล้อม สังคม และธรรมาภิบาล เพื่อเดินหน้าสู่การเป็นองค์กรผู้นําด้าน ESG ของประเทศตามเป้าหมายการพัฒนาแห่งสหัสวรรษ Sustainable Development Goals (SDGs) การสร้างมาตรฐานชีวิตความเป็นอยู่ของประชาชนขององค์การสหประชาชาติ (UN)
ทั้งนี้ บสย. ยังสนับสนุน SMEs สู่ธุรกิจ ESG และ BCG ที่เป็นมิตรต่อสิ่งแวดล้อม ภายใต้โครงการค้ําประกันสินเชื่อ “บสย. SMEs เข้มแข็ง” (PGS 10) กับผลิตภัณฑ์ Smart Green วงเงินค้ําประกันต่อรายไม่เกิน 40 ล้านบาท รวมทุกสถาบันการเงิน ฟรีค่าธรรมเนียมค้ําประกัน 4 ปีแรก และค้ําประกันสูงสุด 10 ปี สอบถามรายละเอียดเพิ่มเติมได้ที่ บสย. Call Center 0-2890-9999 และสํานักงานเขตทั้ง 11 แห่ง ทั่วประเทศ
รัฐบาลไทย-ข่าวทำเนียบรัฐบาล-ทส. รวมใจ ถวายพระพรชัยมงคลสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2566
วันศุกร์ที่ 2 มิถุนายน 2566
ทส. รวมใจ ถวายพระพรชัยมงคลสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2566
ทส. รวมใจ ถวายพระพรชัยมงคลสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2566
ทส. รวมใจ ถวายพระพรชัยมงคลสมเด็จพระนางเจ้าฯ พระบรมราชินี เนื่องในวันเฉลิมพระชนมพรรษา 3 มิถุนายน 2566
วันที่ 2 มิถุนายน 2566 เวลา 09.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วย นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูง ข้าราชการ พนักงาน และเจ้าหน้าที่กระทรวงทรัพยากรธรรมชาติและสิ่งแวดล้อม (ทส.) ทั่วประเทศ ร่วมถวายพระพรชัยมงคล และลงนามถวายพระพรฯ สมเด็จพระนางเจ้าสุทิดา พัชรสุธาพิมลลักษณ พระบรมราชินี เนื่องในโอกาสวันเฉลิมพระชนมพรรษา 3 มิถุนายน 2566 เพื่อแสดงความจงรักภักดี และสํานึกในพระมหากรุณาธิคุณ โดยขอพระองค์ทรงพระเกษมสําราญ พระชนมายุยิ่งยืนนาน เป็นมิ่งขวัญร่มเกล้าเหล่าพสกนิกรตราบกาลนาน ณ ห้องประชุมศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม และผ่านระบบการประชุมทางไกล Video Conference
รัฐบาลไทย-ข่าวทำเนียบรัฐบาล-ดีเดย์ 3 มิ.ย. นี้ เปิดให้ ปชช. ทดลองนั่งรถไฟฟ้าสายสีเหลืองฟรี!!
วันศุกร์ที่ 2 มิถุนายน 2566
ดีเดย์ 3 มิ.ย. นี้ เปิดให้ ปชช. ทดลองนั่งรถไฟฟ้าสายสีเหลืองฟรี!!
.....
กระทรวงคมนาคม เผยตั้งแต่วันที่ 3 มิ.ย. 66 การรถไฟฟ้าขนส่งมวลชนแห่งประเทศไทย หรือ รฟม. จะเริ่มเปิดให้ประชาชนทดลองใช้บริการรถไฟฟ้ามหานคร สายสีเหลือง (ลาดพร้าว-สําโรง) ฟรี เป็นระยะเวลา 1 เดือน ซึ่งสัปดาห์แรกจะเปิดให้ทดลองก่อน 13 สถานี ระหว่างสถานีสําโรง ถึงสถานีหัวหมาก จากนั้นจะทยอยเปิดให้ทดลองครบทั้ง 23 สถานี รวมระยะทาง 30.40 กม. ภายในสัปดาห์ที่ 2 ของการเปิดทดลอง
.
ระยะแรกจะให้บริการระหว่าง 6.00 - 21.00 น. จากนั้นจะทยอยขยายเวลาไปถึง 24.00 น. ซึ่งเป็นการทดสอบการเดินรถเสมือนจริง (Trial Run) โดยออกตั๋วโดยสารที่เครื่องจําหน่ายอัตโนมัติ แต่ยังไม่ต้องชําระเงินจริง จากนั้นนําตั๋วโดยสารไปแตะผ่านประตูทางเข้าสู่ระบบรถไฟฟ้าต่อไป
.
สําหรับแนวเส้นทางรถไฟฟ้าสายสีเหลือง เป็นรถไฟฟ้าระบบโมโนเรล มีแนวเส้นทางผ่านย่านที่อยู่อาศัยและย่านธุรกิจสําคัญ ๆ เริ่มต้นที่แยกรัชดา - ลาดพร้าว วิ่งไปตามถนนลาดพร้าว จนถึงแยกบางกะปิ และเลี้ยวขวาไปตามถนนศรีนครินทร์ ผ่านแยกศรีนุช ศรีอุดม ศรีเอี่ยม จนถึงแยกศรีเทพา เลี้ยวขวาเข้าสู่ถนนเทพารักษ์ ไปสิ้นสุดที่จุดตัดถนนสุขุมวิท ที่สถานีสําโรง
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กรมเจ้าท่า จัดโครงการอบรมเครือข่ายอาสาวารี ประจำปี 2566 รุ่นที่ 42 จังหวัดอุบลราชธานี
วันพฤหัสบดีที่ 1 มิถุนายน 2566
กรมเจ้าท่า จัดโครงการอบรมเครือข่ายอาสาวารี ประจําปี 2566 รุ่นที่ 42 จังหวัดอุบลราชธานี
...
กรมเจ้าท่า จัดโครงการอบรมเครือข่ายอาสาวารี ประจําปี 2566 รุ่นที่ 42 จังหวัดอุบลราชธานี
กรมเจ้าท่า โดยสํานักความปลอดภัยและสิ่งแวดล้อมทางน้ํา กระทรวงคมนาคม จัดโครงการอบรมเครือข่ายอาสาวารี ประจําปี 2566 รุ่นที่ 42 จังหวัดอุบลราชธานี โดยมีนายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า เป็นประธานฯ นายชลธี ยังตรง ผู้ว่าราชการจังหวัดอุบลราชธานี กล่าวต้อนรับ นายภูริพัฒน์ ธีระกุลพิศุทธิ์ รองอธิบดีกรมเจ้าท่า (ด้านปลอดภัย) กล่าวรายงาน พร้อมด้วยนายสุริยา กิตติมณฑล ผู้อํานวยการสํานักงานเจ้าท่าภูมิภาคที่ 7 นายพิทักษ์ วัฒนพงษ์พิศาล ผู้อํานวยการสํานักความปลอดภัยและสิ่งแวดล้อมทางน้ํา นายวิบูลย์ ธีรภาพสกุลวงศ์ ผู้อํานวยการสํานักมาตรฐานเรือ นายชาญยุทธ์ ชื่นตา ผู้อํานวยการเจ้าท่าภูมิภาคสาขาอุบลราชธานี นายโอฬาร เต็งรัง รักษาการในตําแหน่งหัวหน้ากลุ่มตรวจการเดินเรือ และนายสุวรรณ บุญจูง นายกองค์การบริหารส่วนตําบลกุดลาดพร้อม เครือข่ายภาคประชาชน และหน่วยงานท้องถิ่น เข้าร่วมอบรมจํานวน 120 คน ในวันพฤหัสบดีที่ 1 มิถุนายน 2566 ณ โรงแรมสุนีย์ แอนด์ คอนเวชั่น เซ็นเตอร์ อําเภอเมือง จังหวัดอุบลราชธานี
กรมเจ้าท่า กระทรวงคมนาคม ในฐานะเป็นองค์กรที่มุ่งพัฒนาระบบการขนส่งทางน้ําและพาณิชยนาวี ให้ปลอดภัย สะดวกและมีประสิทธิภาพ ตามมาตรฐานสากล มีแนวคิดสร้างเครือข่ายให้กว้างขวางมากขึ้น ด้วยการเพิ่มเป้าหมาย และขยายวัตถุประสงค์นําเครือข่ายออกไปสู่ภาคประชาชน หรือองค์กรต่างๆ โดยเปิดโอกาสให้ประชาชน องค์กรต่างๆ เข้ามามีส่วนร่วมปฏิบัติงานกับกรมเจ้าท่า โดยเมื่อปี 2553 กรมเจ้าท่า ได้จัดให้มีการฝึกอบรมหลักสูตร “อาสาวารี” ภาคประชาชนขึ้น เพื่อปลูกฝังคุณธรรม จริยธรรม และจิตสํานึก ความเป็นอาสาสมัคร จิตสาธารณะ การเสียสละ ทํางานเพื่อประโยชน์ส่วนรวม โดยไม่หวังสิ่งตอบแทน พร้อมเป็นตัวแทน “เจ้าท่า”ในการปกปักษ์รักษาแหล่งน้ําอันเป็นสาธารณสมบัติ ของชาติที่อยู่ในความดูแลของกรมเจ้าท่า การทํางานร่วมกันในการเฝ้าระวังการเกิดอุบัติเหตุอันอาจเกิดจากการใช้เรือ และท่าเทียบเรือ การสัญจรทางน้ํา การแจ้งเหตุเกี่ยวกับมลภาวะ การกระทําสิ่งล่วงล้ําลําน้ําและผู้ละเมิดกฎหมายเกี่ยวกับการเดินเรือ โดยมีผู้ผ่านการอบรมมาแล้ว ทั้งสิ้น 6,671 คน
ดังนั้น เพื่อให้การสร้างเครือข่าย “อาสาวารี” ภาคประชาชนเป็นไปอย่างต่อเนื่องมีการพัฒนาอย่างเป็นรูปธรรม ตามวัตถุประสงค์ สํานักความปลอดภัยและสิ่งแวดล้อมทางน้ํา กรมเจ้าท่า จึงได้จัดการฝึกอบรมโครงการเครือข่าย “อาสาวารี” รุ่นที่ 42 ขึ้น โดยมีหัวข้อในการอบรมจะประกอบด้วย สาธิตการช่วยเหลือผู้ประสบภัยทางน้ํา , การปฐมพยาบาลเบื้องต้น การช่วยฟื้นคืนชีพ บรรยายด้านกฎ ระเบียบ ข้อบังคับการเดินเรือในลําแม่น้ํา บรรยายด้านสิ่งแวดล้อมทางน้ํา ด้านการใช้วิทยุสื่อสาร การแจ้งเหตุทางน้ํา และความปลอดภัย ในการเดินเรือ อันเป็นการสร้างเครือข่ายภาคประชาชนในพื้นที่จังหวัดอุบลราชธานี อีกทั้งยังเป็นการเพิ่มกําลังคน ในการช่วยปฏิบัติภารกิจของกรมเจ้าท่าเป็นการสร้างเครือข่ายอาสาวารีที่ยั่งยืนต่อไป
รัฐบาลไทย-ข่าวทำเนียบรัฐบาล-บขส. พร้อมอำนวยความสะดวกประชาชนเดินทางช่วงวันหยุด 3 - 5 มิถุนายน 2566 สั่งคุมเข้มมาตรการความปลอดภัยรถโดยสาร - สถานีขนส่งฯ
วันศุกร์ที่ 2 มิถุนายน 2566
บขส. พร้อมอํานวยความสะดวกประชาชนเดินทางช่วงวันหยุด 3 - 5 มิถุนายน 2566 สั่งคุมเข้มมาตรการความปลอดภัยรถโดยสาร - สถานีขนส่งฯ
....
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ในช่วงวันหยุดสุดสัปดาห์นี้ มีวันหยุดติดต่อกัน 3 วัน (ระหว่างวันที่ 3 - 5 มิถุนายน 2566) บขส. คาดการณ์ว่าจะมีประชาชนเดินทางเพิ่มขึ้นจากช่วงเวลาปกติที่มีผู้โดยสารใช้บริการวันละกว่า 25,000 - 30,000 คน จึงได้กําชับไปยังหน่วยงานที่เกี่ยวข้องให้เตรียมความพร้อมในการอํานวยความสะดวกประชาชนเดินทางในช่วงเวลาดังกล่าว ทั้งในส่วนของรถโดยสาร พนักงานขับรถ และสถานีขนส่งผู้โดยสาร ในส่วนของความปลอดภัย เนื่องจากช่วงนี้เริ่มเข้าสู่ฤดูฝน ได้กําชับให้พนักงานขับรถ เพิ่มความระมัดระวังในการขับขี่และให้ตรวจสภาพความพร้อมของรถโดยสารและพนักงานประจํารถก่อนให้บริการ สําหรับเส้นทางที่มีระยะทางเกินกว่า 400 กิโลเมตร จัดให้มีพนักงานขับรถ 2 คน มีระบบ GPS ควบคุมความเร็วในการขับขี่ ไม่เกิน 90 กิโลเมตร/ชั่วโมง นอกจากนี้ บขส. มีประกันภัยทุกที่นั่ง ซึ่งผู้โดยสารจะได้รับความคุ้มครองตลอดการเดินทาง รวมทั้งเพื่อเป็นการปฏิบัติตามมาตรการสาธารณสุข เพื่อป้องกันการแพร่ระบาดของโรคติดเชื้อไวรัสโคโรนา 2019 (COVID-19) บขส. ยังคงขอความร่วมมือผู้โดยสารสวมหน้ากากอนามัย หรือหน้ากากผ้าขณะใช้บริการบนรถโดยสารและภายในสถานีขนส่งด้วย
กรรมการผู้จัดการใหญ่ บขส. กล่าวด้วยว่า ในวันหยุดยาวนี้ บขส. ได้มอบส่วนลดค่าโดยสาร 5% (ไม่รวมค่าธรรมเนียม) และคะแนนสะสมคูณ 2 ให้กับผู้โดยสารที่เป็นสมาชิก บขส. Card และจองตั๋วโดยสารผ่านช่องทางออนไลน์บน Application : E-ticket Website บขส. : https://tcl99web.transport.co.th และเดินทางในช่วงวันที่ 3 - 9 มิถุนายน 2566 ส่วนลูกค้าสมาชิก บขส. Card ที่จองตั๋วโดยสารหน้าช่องขายตั๋ว สามารถใช้สิทธิ์ส่วนลดค่าโดยสารได้เช่นกัน ทั้งนี้ ผู้ที่สนใจสามารถสมัครเป็นสมาชิก บขส. Card โดยไม่เสียค่าใช้จ่าย ผ่านทาง Application : E-ticket หรือ Website บขส. สอบถามข้อมูลการเดินทางเพิ่มเติมได้ที่ บขส. Call Center 1490
รัฐบาลไทย-ข่าวทำเนียบรัฐบาล-บสย. เซ็นทรัลแล็บไทย ซินโครตรอน ยกระดับสินค้าเกษตร
วันอังคารที่ 20 มิถุนายน 2566
20/06/2566
บสย. เซ็นทรัลแล็บไทย ซินโครตรอน ยกระดับสินค้าเกษตร
งานสัมมนาโอกาสสร้างความมั่งคั่งของ SMEs ไทย หัวข้อ “การพัฒนาสินค้าเกษตร และอาหารของ SMEs ไทย อย่างยั่งยืน ในทศวรรษที่ 21” ณ ห้องประชุม 4-5 บริษัท ห้องปฏิบัติการ กลาง (ประเทศไทย) จํากัด สํานักงานใหญ่ เมื่อวันที่ 19 มิถุนายน 2566
นายเอด วิบูลย์เจริญ ประธานกรรมการ บริษัท ห้องปฏิบัติการกลาง (ประเทศไทย) จํากัด และ ประธานกรรมการบรรษัทประกันสินเชื่ออุตสาหกรรมขนาดย่อม (บสย.) เป็นประธานเปิดงานสัมมนาโอกาสสร้างความมั่งคั่งของ SMEs ไทย หัวข้อ “การพัฒนาสินค้าเกษตร และอาหารของ SMEs ไทย อย่างยั่งยืน ในทศวรรษที่ 21” โดยมีนายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) นายชาคริต เทียบเธียรรัตน์ กรรมการผู้อํานวยการ บริษัท ห้องปฏิบัติการกลาง (ประเทศไทย) จํากัด (เซ็นทรัลแล็บไทย) ร่วมงาน ณ ห้องประชุม 4-5 บริษัท ห้องปฏิบัติการ กลาง (ประเทศไทย) จํากัด สํานักงานใหญ่ เมื่อวันที่ 19 มิถุนายน 2566
การจัดสัมมนาครั้งนี้ มีวัตถุประสงค์เพื่อส่งเสริมความรู้เชิงวิชาการและการเงิน (Financial Literacy) สร้างโอกาสทางธุรกิจ เชื่อมโยงผู้ประกอบการ SMEs ให้เข้าถึงแหล่งเงินทุน ผ่านโครงการค้ําประกันสินเชื่อ บสย. ส่งเสริมงานวิจัย เพื่อพัฒนาผลิตภัณฑ์ ทดสอบคุณภาพ และรับรองมาตรฐานสินค้าให้เป็นไปตามมาตรฐานสากล ยกระดับสินค้าภาคเกษตรและอาหารไทย เพื่อเพิ่มขีดความสามารถในการแข่งขันในตลาด เพื่อให้ผู้ประกอบการ SMEs ได้พัฒนาต่อยอดธุรกิจอย่างยั่งยืน
ภายในงานผู้ประกอบการ SMEs ได้รับฟังการบรรยาย โดยวิทยากรผู้ทรงคุณวุฒิจาก เซ็นทรัลแล็บไทย บสย. และ สถาบันวิจัยแสงซินโครตรอน “การยกระดับสินค้าไทยด้วยมาตรฐานการทดสอบ” “เติมความรู้ด้านสินเชื่อและค้ําประกัน บสย." และ “ยกระดับผลิตภัณฑ์ SMEs ไทย ให้ก้าวไกลด้วยแสงซินโครตรอน" พร้อมบูธให้คําปรึกษาจาก 3 หน่วยงาน พร้อมมอบส่วนลดในการให้บริการ 15% / ยกเว้นค่าธรรมเนียมในการ รับรองตรา Q Mark จากเซ็นทรัลแล็บไทย สิทธิประโยชน์ ยกเว้นค่าดําเนินการค้ําประกัน โครงการค้ําประกันสินเชื่อ SMEs เข้มแข็ง (PGS10) จาก บสย. และ ส่วนลดค่าบริการ 25% สําหรับค่าเครื่องมือทดสอบจากศูนย์วิจัยแสงซินโครตรอน เฉพาะ 50 ท่านแรก ระยะเวลารับสิทธิ์ ระหว่าง 20 มิ.ย. 2566 – 30 ก.ย. 2566 นี้
รัฐบาลไทย-ข่าวทำเนียบรัฐบาล-​PM satisfied with Thailand’s rank in IMD’s world competitiveness index
วันอังคารที่ 20 มิถุนายน 2566
20/06/2566
​PM satisfied with Thailand’s rank in IMD’s world competitiveness index
​PM satisfied with Thailand’s rank in IMD’s world competitiveness
index
June 20, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha expressed satisfaction over Thailand’s rank in the World Competitiveness
Rankings 2023, announced by International Institute for Management Development (IMD),
which is up 3 notches from 33 rd last year to 30 th out of 64 economies ranked under the report.
Thailand’s ranking result by factors are as follows:
1. Economic performance: at 16 th (up 18 notches from 34 th in 2022)
2. Government efficiency: at 24 th (up 7 notches from 31 st in 2022)
3. Business Efficiency: at 23 rd (up 7 notches from 30 th in 2022)
4. Infrastructure: at 43 rd (up 1 notch from 44 th in 2022)
For an overall performance, Thailand fares better in all factors although three sub-criteria,
namely, education, health and environment, and scientific infrastructure saw a decline. A
significant increase in the economic factor (up 18 notches) may be contributed by an
improvement of its sub-criteria, be it, domestic economy, international trade, international
investment, employment, and prices.
รัฐบาลไทย-ข่าวทำเนียบรัฐบาล-ไทย ติด TOP 10 จุดหมายปลายทางยอดนิยม ปี 2566 สำรวจจากนักท่องเที่ยวที่เดินทางเข้าเอเชียแปซิฟิก
วันอังคารที่ 20 มิถุนายน 2566
ไทย ติด TOP 10 จุดหมายปลายทางยอดนิยม ปี 2566 สํารวจจากนักท่องเที่ยวที่เดินทางเข้าเอเชียแปซิฟิก
.....
สถาบันวิจัยด้านเศรษฐศาสตร์มาสเตอร์การ์ด (Mastercard Economics Institute) เผยว่า ไทย ติดอันดับ Top 10 จุดหมายปลายทางยอดนิยม ปี 2566 (Travel Industry Trends 2023) โดยจัดอันดับจากจํานวนนักท่องเที่ยวที่เดินทางเข้าประเทศทั่วภูมิภาคเอเชียแปซิฟิก ตั้งแต่ปลายปี 2565 เนื่องจากเสน่ห์ที่โดดเด่น นักท่องเที่ยวต้องการสัมผัสประสบการณ์ด้านวัฒนธรรมและสถานที่ท่องเที่ยวใหม่ๆ ไทยจึงมีอัตราการใช้จ่ายด้านประสบการณ์การท่องเที่ยวเพิ่มขึ้นถึง 40.5% เมื่อเทียบกับปี 2562 ขณะที่การใช้จ่ายเพื่อซื้อสิ่งของเพิ่มขึ้น 24%
.
ข้อมูลการท่องเที่ยวในภูมิภาคเอเชียแปซิฟิกที่สําคัญ ได้แก่
- การท่องเที่ยวพักผ่อน และ การเดินทางเชิงธุรกิจ มีอัตราการเติบโตใกล้เคียงกัน
- การเปิดประเทศของจีน มีผลดีต่อการท่องเที่ยวและเศรษฐกิจในเอเชียแปซิฟิกอย่างชัดเจน เพราะเป็นประเทศที่มีความเชื่อมโยงอย่างมากกับการค้า การท่องเที่ยว และการเชื่อมต่อทางภูมิศาสตร์กับประเทศอื่น ๆ ของโลก
- นักท่องเที่ยวออกท่องโลกไปยังสถานที่ใหม่ ๆ ซึ่งมีเสน่ห์โดดเด่นและประสบการณ์การท่องเที่ยวไม่เหมือนใคร
- นักท่องเที่ยวยังต้องการเดินทางเพื่อสัมผัสประสบการณ์ โดย มี.ค.66 ยอดการใช้จ่ายต่อการท่องเที่ยวเพื่อประสบการณ์ทั่วโลกสูงขึ้น 65% ขณะที่การใช้จ่ายในสิ่งของเพิ่มเพียง 12%
.
อ่านเพิ่มเติม คลิก >>https://www.thaigov.go.th/news/contents/details/69378
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-นายกรัฐมนตรี เปิดรถไฟฟ้ามหานครสายสีเหลือง
วันอังคารที่ 20 มิถุนายน 2566
20/06/2566
นายกรัฐมนตรี เปิดรถไฟฟ้ามหานครสายสีเหลือง
วันจันทร์ที่ 19 มิถุนายน 2566
ต่อจากนี้ไป ขอเชิญรับฟังไทยคู่ฟ้า
วันนี้ (19มิ.ย.66) พลเอก ประยุทธ์ จันทร์โอชา นายกรัฐมนตรี
เป็นประธานเปิดโครงการรถไฟฟ้ามหานคร สายสีเหลืองอย่างเป็นทางการ ที่ สถานีลาดพร้าว
ซึ่งเป็นสถานีต้นทาง พร้อมทั้งรับฟังบรรยายสรุปโครงการและทดลองใช้บริการ
และเป็นวันแรกที่เปิดให้ประชาชนทดลองใช้บริการฟรีตลอดสาย ตั้งแต่สถานีลาดพร้าว–สถานีสําโรง ครบทั้ง
23 สถานี โดยก่อนหน้านี้ได้เปิดให้ประชาชนทดลองใช้บริการฟรีช่วงสถานีหัวหมาก-สถานีสําโรง รวม 13
สถานี ตั้งแต่เมื่อวันที่ 3 มิ.ย. ที่ผ่านมา ทั้งนี้ รถไฟฟ้ามหานคร สายสีเหลืองเป็นระบบรถไฟฟ้ารางเดี่ยว
ไร้คนขับ สามารถเชื่อมต่อการเดินทางกับรถไฟฟ้าสายสีเขียวที่สถานีสําโรง รถไฟฟ้าแอร์พอร์ต เรล ลิงก์
ที่สถานีหัวหมาก และรถไฟฟ้ามหานคร สายสีน้ําเงินที่สถานีลาดพร้าว
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-เช็กลิสต์ 38 ต้นไม้ไทย ตีตลาดส่งออกไปซาอุดีฯ รับนโยบายปลูกต้นไม้ 50,000 ล้านต้น
วันอังคารที่ 20 มิถุนายน 2566
เช็กลิสต์ 38 ต้นไม้ไทย ตีตลาดส่งออกไปซาอุดีฯ รับนโยบายปลูกต้นไม้ 50,000 ล้านต้น
.....
อีกหนึ่งข่าวดี เมื่อเร็ว ๆ นี้ กระทรวงการต่างประเทศ พร้อมด้วยคณะผู้บริหารจากภาครัฐและภาคเอกชน เดินทางเยือนซาอุดีอาระเบียอย่างเป็นทางการตามคําเชิญของฝ่ายซาอุดีฯ เพื่อขับเคลื่อนความร่วมมือทวิภาคี ส่งเสริมความร่วมมือระหว่างสองประเทศ อาทิ พลังงาน การท่องเที่ยว ความมั่นคงทางอาหาร
.
โดยหนึ่งในความร่วมมือที่น่าสนใจ และถือเป็นโอกาสทองเกษตรกรนักเพาะพันธุ์ต้นไม้ไทย เนื่องจากซาอุดีอาระเบีย มีแผนที่จะนําเข้าต้นไม้จากทั่วโลกเพื่อให้บรรลุตามนโยบายซาอุดีอาระเบียสีเขียว (The Saudi Green Initiative) เพื่อเปลี่ยนพื้นที่เสื่อมโทรมให้กลับมามีชีวิตชีวา โดยการปลูกต้นไม้ 10,000 ล้านต้น และร่วมสนับสนุนผลักดันโครงการปลูกต้นไม้ 50,000 ล้านต้น ทั่วภูมิภาคตะวันออกกลางในกลุ่มประเทศอาหรับ
.
ซึ่งไทยเป็นตลาดนําเข้าต้นไม้ของซาอุดีอาระเบีย เช่นกัน โดยส่งออกไปแล้ว กว่า 200,000 ต้น และยังมีโอกาสให้ไทยส่งออกต้นไม้ไปยังซาอุดีฯ ได้อีกมาก สําหรับต้นไม้ 38 ประเภท ที่มีโอกาสส่งออก เพื่อสร้างรายได้ให้เกษตรกรไทย ได้แก่
.
รัฐบาลไทย-ข่าวทำเนียบรัฐบาล-เดินหน้าโครงการ “แลนด์บริดจ์” เชื่อมอ่าวไทย-อันดามัน
วันอังคารที่ 20 มิถุนายน 2566
20/06/2566
เดินหน้าโครงการ “แลนด์บริดจ์” เชื่อมอ่าวไทย-อันดามัน
วันเสาร์ที่ 17 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กระทรวงคมนาคม เดินหน้าโครงการแลนด์บริดจ์
เชื่อมการขนส่งระหว่างอ่าวไทยกับทะเลอันดามันแบบไร้รอยต่อ ประกอบด้วย ทางหลวงพิเศษขนาด 6
ช่องจราจร ทางรถไฟขนาดรางมาตรฐาน 2 ทาง
เชื่อมการเดินทางระหว่างท่าเรือน้ําลึกในจ.ชุมพรและจ.ระนอง ระยะทางประมาณ 90 กม.
นับเป็นส่วนสําคัญของการพัฒนาระเบียงเศรษฐกิจพิเศษภาคใต้
ปัจจุบันอยู่ระหว่างรับฟังความเห็นจากผู้เกี่ยวข้องกลุ่มต่าง ๆ เช่น นักลงทุนในสายการเดินเรือ ผู้ประกอบการ
ประชาชน ประเมินผลกระทบสิ่งแวดล้อม และวิเคราะห์รูปแบบการลงทุน คาดว่าเมื่อแล้วเสร็จจะเพิ่ม GDP
ในพื้นที่ภาคใต้จากร้อยละ 2 เป็นร้อยละ 10 ต่อเนื่องอย่างน้อย 10 ปี สร้างมูลค่าทางเศรษฐกิจราว 5
แสนล้านบาท รวมทั้งเพิ่มการจ้างงาน สร้างอาชีพใหม่ ๆ ให้กับชุมชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กรมทางหลวงชนบท ชวนรับลมชมนกนางนวล เช็กอินที่ดอนหอยหลอดและสักการบูชาศาลกรมหลวงชุมพรเขตอุดมศักดิ์ บนถนนสาย สส.2003 จังหวัดสมุทรสงคราม
วันอังคารที่ 20 มิถุนายน 2566
กรมทางหลวงชนบท ชวนรับลมชมนกนางนวล เช็กอินที่ดอนหอยหลอดและสักการบูชาศาลกรมหลวงชุมพรเขตอุดมศักดิ์ บนถนนสาย สส.2003 จังหวัดสมุทรสงคราม
ส่งเสริมเศรษฐกิจการท่องเที่ยวของประเทศ ช่วยกระจายรายได้และยกระดับคุณภาพชีวิตที่ดีให้กับประชาชน
กรมทางหลวงชนบท (ทช.) กระทรวงคมนาคม ส่งเสริมเศรษฐกิจการท่องเที่ยวของประเทศ ช่วยกระจายรายได้และยกระดับคุณภาพชีวิตที่ดีให้กับประชาชนในพื้นที่ เชิญชวนประชาชนเดินทางท่องเที่ยวบนถนนทางหลวงชนบทสาย สส.2003 จังหวัดสมุทรสงคราม พร้อมเช็กอินที่ “ดอนหอยหลอด” และสักการบูชา “ศาลกรมหลวงชุมพรเขตอุดมศักดิ์” สถานที่ชื่อดังของจังหวัด
ดอนหอยหลอดเป็นสันดอนตั้งอยู่บนปากแม่น้ําแม่กลอง เกิดจากการตกตะกอนของดินปนทราย หรือที่ชาวบ้านเรียกว่า “ทรายขี้เป็ด” มีบริเวณกว้างประมาณ 3 กิโลเมตร ยาว 5 กิโลเมตร ครอบคลุมพื้นที่ของดอนนอก ปากอ่าวแม่กลอง นอกจากนี้มีนกนางนวลจํานวนมากที่อพยพหนีหนาวมาอาศัยที่ดอนหอยหลอดโดยสามารถให้อาหารจําพวกแคบหมู ฝูงนกจะบินลงมาโฉบกินแบบใกล้ชิด นับเป็นเสน่ห์อย่างหนึ่งที่ทําให้นักท่องเที่ยวประทับใจและถ่ายภาพเก็บไว้อีกด้วย เยี่ยมชมได้ตั้งแต่ช่วงเดือนตุลาคม - เมษายน นอกจากนี้สามารถทํากิจกรรมหาหอยหลอด จะมีคนขับเรือพาไปยังจุดที่มีหอยอยู่เป็นจํานวนมาก พร้อมอุปกรณ์ปูนขาวและภาชนะสําหรับใส่หอย เป็นอีกทางเลือกหนึ่งสําหรับคนที่ชื่นชอบทํากิจกรรม และจุดสุดท้ายขอแนะนําให้แวะสักการะเสด็จเตี่ยที่ศาลกรมหลวงชุมพรเขตอุดมศักดิ์เพื่อความเป็นสิริมงคลก่อนเดินทางกลับ
การเดินทางมาดอนหอยหลอดมาจากกรุงเทพฯ แนะนําให้ใช้ ทล.35 (ถนนพระราม 2) ถึงทางแยกเข้าจังหวัดสมุทรสาคร ขับตรงเรื่อยมาจนถึง กม. ที่ 62 ให้เลี้ยวซ้ายและตรงไปตามถนนสาย สส.2003 ประมาณ 4 กิโลเมตร จะพบกับป้ายบอกทางหรือเลยมาอีกเล็กน้อย แล้วเลี้ยวซ้ายเข้าสู่ถนนราษฎร์ประสิทธิ์ก่อนข้ามสะพานพระพุทธเลิศหล้านภาลัย จากนั้นให้วิ่งตรงเข้ามาตามเส้นทางหลักจะพบที่จอดรถและศาลกรมหลวงชุมพรเขตอุดมศักดิ์ ทั้งนี้ ทช. ขอให้ประชาชนเดินทางท่องเที่ยวบนถนนทางหลวงชนบทอย่างอุ่นใจ และโปรดสังเกตป้ายจราจรในสายทาง เพื่อความสะดวกในการสัญจรและถึงที่หมายอย่างปลอดภัย
รัฐบาลไทย-ข่าวทำเนียบรัฐบาล-นายพิศักดิ์ จิตวิริยะวศิน รองปลัดกระทรวงคมนาคม เป็นประธานการประชุมคณะกรรมการตรวจสอบข้อเท็จจริง กรณีการติดสินบนเจ้าหน้าที่โดยการติดสติ๊กเกอร์บนรถบรรทุก ครั้งที่ 3/2566
วันอังคารที่ 20 มิถุนายน 2566
นายพิศักดิ์ จิตวิริยะวศิน รองปลัดกระทรวงคมนาคม เป็นประธานการประชุมคณะกรรมการตรวจสอบข้อเท็จจริง กรณีการติดสินบนเจ้าหน้าที่โดยการติดสติ๊กเกอร์บนรถบรรทุก ครั้งที่ 3/2566
...
นายพิศักดิ์ จิตวิริยะวศิน รองปลัดกระทรวงคมนาคม เป็นประธานการประชุมคณะกรรมการตรวจสอบข้อเท็จจริง กรณีการติดสินบนเจ้าหน้าที่โดยการติดสติ๊กเกอร์บนรถบรรทุก ครั้งที่ 3/2566 โดยมี นายมนตรี เดชาสกุลสม ผู้ตรวจราชการกระทรวงคมนาคม นายชาครีย์ บํารุงวงศ์ ที่ปรึกษาด้านเศรษฐกิจการขนส่งทางบก คณะกรรมการ ผู้แทนจากกรมทางหลวง กองบังคับการตํารวจทางหลวง กรมทางหลวงชนบท และกรมการขนส่งทางบก เข้าร่วมประชุม ในวันที่ 20 มิถุนายน 2566 ณ ห้องประชุมกระทรวงคมนาคม
นายพิศักดิ์ จิตวิริยะวศิน เปิดเผยว่า ที่ประชุมคณะกรรมการฯ วันนี้ ได้มีการติดตามการดําเนินการต่าง ๆ ดังนี้
1. ติดตามการดําเนินงานของคณะทํางานตรวจสอบข้อเท็จจริง กรณีการติดสินบนเจ้าหน้าที่โดยการติดสติ๊กเกอร์บนรถบรรทุก โดยมี นายมนตรี เดชาสกุลสม ผู้ตรวจราชการกระทรวงคมนาคม เป็นประธาน คณะทํางานฯ ได้ลงพื้นที่สุ่มตรวจสถานีตรวจสอบน้ําหนักรถบรรทุก จํานวน 28 แห่ง มีข้อเสนอแนะให้เร่งติดตั้งระบบตรวจสอบน้ําหนักยานพาหนะเคลื่อนที่ (WIM) ที่สถานีฯ ให้ครบทุกแห่ง ให้ปรับปรุงข้อความบนป้ายก่อนเข้าสถานีฯ ให้สอดคล้องกับสถานการณ์ปัจจุบัน พร้อมกําหนดมาตรการสุ่มตรวจรถที่ไม่เข้าชั่งน้ําหนักที่สถานีฯ ให้ชัดเจน มีประสิทธิภาพ ได้มาตรฐานยิ่งขึ้น และให้พิจารณาแก้ไขกฎหมาย โดยเพิ่มโทษรถที่ไม่เข้าชั่งน้ําหนักที่สถานีฯ และไม่ผ่านการตรวจสอบน้ําหนัก
2. การปรับปรุงสื่อประชาสัมพันธ์ (VDO Clip) เพื่อเผยแพร่ให้ประชาชนได้รับทราบถึงระบบการทํางานของสถานีตรวจสอบน้ําหนักฯ ของ ทล. ซึ่งนําเทคโนโลยีมาใช้ในการตรวจสอบ และจะพิจารณานํามาใช้ให้ครบทุกสถานีฯ เพื่อสร้างความเชื่อมั่นและความโปร่งใสในการปฏิบัติงาน
3. ติดตามการดําเนินการของคณะกรรมการตรวจสอบข้อเท็จจริงของ ทล. ขณะนี้อยู่ระหว่างการรวบรวมข้อมูล ล่าสุดได้รับข้อมูลจากสหพันธ์การขนส่งทางบกแห่งประเทศไทยแล้ว โดยจะนํามาประกอบการพิจารณา และในการประชุมคณะกรรมการฯ ครั้งต่อไป จะเชิญคณะกรรมการตรวจสอบข้อเท็จจริงของ ทล. มาให้ข้อมูลด้วย
ทั้งนี้ประชาชนสามารถแจ้งเบาะแสหรือร้องเรียนเกี่ยวกับส่วยสติ๊กเกอร์บนรถบรรทุก ได้ที่เว็บไซต์กระทรวงคมนาคม www.mot.go.th และสายด่วนศูนย์ปลอดภัยคมนาคม โทร. 1356 เพื่อร่วมเป็นส่วนหนึ่งในการป้องกันและปราบปรามการกระทําผิดต่อไป
กระทรวงฯขอยืนยันว่าจะดําเนินการทุกขั้นตอนและตรวจสอบทุกประเด็นด้วยความโปร่งใส ให้ความเป็นธรรมกับทุกฝ่าย เพื่อให้ประชาชนรับทราบข้อเท็จจริงและเชื่อมั่นในการดําเนินการของกระทรวงฯและหากพบว่าหน่วยงานหรือเจ้าหน้าที่อาจจะมีส่วนเกี่ยวข้องกับกรณีการทุจริต กระทรวงฯ จะดําเนินการตามระเบียบและกฎหมายโดยไม่มีข้อยกเว้นต่อไป
รัฐบาลไทย-ข่าวทำเนียบรัฐบาล-สนับสนุนสินค้าดาวเด่นจังหวัดชายแดนใต้สู่ตลาดการค้าเสรีอาเซียน
วันอังคารที่ 20 มิถุนายน 2566
20/06/2566
สนับสนุนสินค้าดาวเด่นจังหวัดชายแดนใต้สู่ตลาดการค้าเสรีอาเซียน
วันอังคารที่ 20 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กระทรวงพาณิชย์ สนับสนุนการพัฒนาผู้ประกอบการและสินค้าดาวเด่นของจังหวัดชายแดนภาคใต้
โดยช่วงต้นเดือนที่ผ่านมาได้จัดสัมมนาสร้างเครือข่ายเชื่อมโยง 4
จังหวัดชายแดนภาคใต้สู่ตลาดการค้าเสรีอาเซียนที่ จ.ปัตตานี มีการให้ความรู้เรื่องความตกลงการค้าเสรี
กฎระเบียบทางการค้า กลยุทธ์ทําการตลาด และแนวโน้มตลาดต่างประเทศแก่ผู้ประกอบการ วิสาหกิจชุมชน
และเกษตรกรกว่า 150 ราย ทั้งนี้ สถิติสินค้าส่งออกที่สําคัญของ จ.ปัตตานี เมื่อปี 2565 ได้แก่
ข้าวเกรียบปลาและปลาปรุงแต่ง มูลค่า 103 ล้านดอลลาร์สหรัฐฯ ปลาแห้ง ใส่เกลือ หรือ รมควัน มูลค่า 52.34
ล้านดอลลาร์สหรัฐฯ เนื้อปู มูลค่า 46 ล้านดอลลาร์สหรัฐฯ และผ้าผืน โดยเฉพาะ บาติก มูลค่า 0.71
ล้านดอลลาร์สหรัฐ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีภาพรวมผลการจัดอันดับขีดความสามารถในการแข่งขันของประเทศ ปี 2566 โดย IMD ผลไทยอันดับ 30 ดีขึ้นในปัจจัยหลักทั้งหมด
วันอังคารที่ 20 มิถุนายน 2566
20/06/2566
​โฆษกรัฐบาลเผย นายกฯ ยินดีภาพรวมผลการจัดอันดับขีดความสามารถในการแข่งขันของประเทศ ปี 2566 โดย IMD ผลไทยอันดับ 30 ดีขึ้นในปัจจัยหลักทั้งหมด
​โฆษกรัฐบาลเผย นายกฯ ยินดีภาพรวมผลการจัดอันดับขีดความสามารถในการแข่งขันของประเทศ ปี 2566 โดย IMD ผลไทยอันดับ 30 ดีขึ้นในปัจจัยหลักทั้งหมด เชื่อมั่นความร่วมมือกับทุกส่วนจะผลักดันขีดความสามารถของไทยให้ดียิ่งขึ้นต่อไป
วันนี้ (20 มิถุนายน 2566)นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบผลการจัดอันดับขีดความสามารถในการแข่งขันของประเทศ โดยสถาบันการจัดการนานาชาติ (International Institute for Management Development: IMD) ประจําปี 2566 ไทย อยู่อันดับที่ 30 ดีขึ้น 3 อันดับจากปีก่อน
โฆษกประจําสํานักนายกรัฐมนตรี เปิดเผยว่า การจัดอันดับขีดความสามารถในการแข่งขันของประเทศในปี 2566 ของ IMD พบว่า ลําดับของ ประเทศไทย ดีขึ้น 3 อันดับจากเดิมอยู่ในอันดับที่ 33 ในปี 2565 อยู่ที่อันดับ 30 โดยผลการจัดอันดับปัจจัยหลักทั้ง 4 กลุ่ม ได้แก่
1.) สมรรถนะทางเศรษฐกิจ อยู่ที่อันดับ 16 ดีขึ้น 18 อันดับ (ปี 2565 อันดับ 34)
2.) ประสิทธิภาพภาครัฐ อยู่ที่อันดับ 24 ดีขึ้น 7 อันดับ (ปี 2565 อันดับ 31)
3.) ประสิทธิภาพภาคธุรกิจ อยู่ที่อันดับ 23 ดีขึ้น 7 อันดับ (ปี 2565 อันดับ 30) และ
4.) โครงสร้างพื้นฐาน อยู่ที่อันดับ 43 ดีขึ้น 1 อันดับ (ปี 2565 อันดับ 44)
ทั้งนี้ โฆษกประจําสํานักนายกรัฐมนตรี กล่าวเพิ่มเติมว่า ในปี 2566 IMD ได้จัดอันดับขีดความสามารถในการแข่งขันของ 64 เขตเศรษฐกิจทั่วโลก โดยในภาพรวม ประเทศไทยมีอันดับดีขึ้นทั้งหมดจากผลการจัดอันดับปัจจัยหลักทั้ง 4 กลุ่ม แต่มีปัจจัยย่อยด้านการศึกษา สุขภาพและสิ่งแวดล้อม และวิทยาศาสตร์ ที่อันดับลดลง ซึ่งเมื่อพิจารณาผลการจัดอันดับในปีนี้ จะเห็นได้ว่าประเทศไทยมีพัฒนาการที่ดีทาง “สมรรถนะทางเศรษฐกิจ” อันดับขยับขึ้นถึง 18 อันดับ ซึ่งเป็นอันดับที่ดีที่สุดในช่วง 3 ปีที่ผ่านมา คาดว่าสาเหตุหลักเป็นผลมาจากปัจจัยย่อยทุกด้านทั้งด้านเศรษฐกิจในประเทศ การค้าระหว่างประเทศ การลงทุน การจ้างงาน และระดับราคามีอันดับดีขึ้น จึงส่งผลให้อันดับทางด้านสมรรถนะทางเศรษฐกิจของประเทศไทยดีขึ้นอย่างมีนัยสําคัญ
“นายกรัฐมนตรีขอบคุณความร่วมมือจากทุกภาคส่วนที่ทําให้รัฐบาลทํางานได้อย่างเต็มที่เห็นผลสําเร็จอย่างเป็นรูปธรรมจากการจัดอันขีดความสามารถในการแข่งขันของประเทศนี้ ซึ่งจัดโดยหน่วยงานที่มีชื่อเสียงอย่าง IMD ทั้งนี้ นายกรัฐมนตรียินดีที่ผลการจัดอันดับ 4 ปัจจัยหลักดีขึ้น ถือเป็นกําลังใจสําคัญที่สุดในการทํางาน โดยเฉพาะอย่างยิ่งสมรรถนะในทางเศรษฐกิจ ที่สะท้อนทิศทางการดําเนินนโยบายที่สอดคล้อง เหมาะสมกับสถานการณ์ของรัฐบาล อย่างไรก็ดี นายกรัฐมนตรีดําเนินการเพื่อเสริมสร้างขีดความสามารถของประเทศ ยกระดับกําลังคนสมรรถนะสูง รวมทั้งพัฒนาประเทศอย่างสมดุลสู่ความยั่งยืนอย่างต่อเนื่อง เพื่อเสริมเกราะให้ประเทศพร้อมรับกับความท้าทายที่อาจเกิดขึ้นในอนาคต” นายอนุชาฯ กล่าว
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ชื่นชมโครงการส่งเสริมอนุรักษ์พลังงานในผู้ประกอบการขนส่งสินค้าและผู้โดยสารปี 2564
วันอังคารที่ 20 มิถุนายน 2566
20/06/2566
โฆษกรัฐบาลเผย นายกฯ ชื่นชมโครงการส่งเสริมอนุรักษ์พลังงานในผู้ประกอบการขนส่งสินค้าและผู้โดยสารปี 2564
บรรลุผลสําเร็จ ลดคาร์บอน 10,247 ตัน ช่วยผู้ประกอบการขนส่งประหยัดพลังงานถึง 50.7 ล้านบาทต่อปี
วันนี้ (วันที่ 20 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชื่นชมผลสําเร็จของโครงการส่งเสริมอนุรักษ์พลังงานในผู้ประกอบการขนส่งสินค้าและผู้โดยสาร ปี 2564 ซึ่งสามารถลดการปล่อยก๊าซเรือนกระจกได้ 10,247 ตันคาร์บอนไดออกไซด์เทียบเท่าต่อปี ช่วยผู้ประกอบการขนส่งประหยัดพลังงาน มูลค่ารวม 50.7 ล้านบาทต่อปี พร้อมสนับสนุนเทคโนโลยีอนุรักษ์พลังงาน รับมือภาวะโลกร้อนอย่างยั่งยืน
โฆษกประจําสํานักนายกรัฐมนตรี กล่าวว่า กรมพัฒนาพลังงานทดแทนและอนุรักษ์พลังงาน (พพ.) กระทรวงพลังงาน แถลงผลสําเร็จโครงการส่งเสริมการอนุรักษ์พลังงานในผู้ประกอบการขนส่งสินค้าและผู้โดยสารปี 2564 ณ โรงแรมแมนดาริน กรุงเทพฯ เมื่อวันที่ 8 มิถุนายน 2566 ซึ่งโครงการดังกล่าว เป็นโครงการสนับสนุนทางด้านการเงินในการดําเนินมาตรการด้านอนุรักษ์พลังงานของผู้ประกอบการขนส่ง โดยมาตรการที่ผ่านการพิจารณาตามหลักเกณฑ์ จะต้องมีผลประหยัดพลังงานและมีระยะเวลาคืนทุนไม่เกิน 7 ปี ซึ่งผู้ประกอบการที่ผ่านหลักเกณฑ์และได้เข้าร่วมโครงการ จะได้รับการสนับสนุนเงินลงทุนไม่เกินร้อยละ 30 ของค่าอุปกรณ์และการติดตั้ง สูงสุดไม่เกิน 1 ล้านบาทต่อแห่ง โดยผู้ประกอบการที่ได้เข้าร่วมโครงการปีนี้ มีจํานวนรวม 12 ราย แบ่งเป็น ผู้ประกอบการขนส่งสินค้าจํานวน 10 ราย และผู้ประกอบการขนส่งผู้โดยสาร จํานวน 2 ราย ซึ่งผลการดําเนินมาตรการพบว่า สามารถลดการปล่อยก๊าซเรือนกระจกได้ 10,247 ตันคาร์บอนไดออกไซด์เทียบเท่าต่อปี คิดเป็นพลังงานที่ประหยัดได้ 2.084 พันตัน เทียบเท่าน้ํามันดิบต่อปี และคิดเป็นมูลค่าผลประหยัดพลังงานรวม 50.7 ล้านบาทต่อปี จากเงินลงทุนรวมทั้งสิ้น 31.3 ล้านบาท โดยคิดเป็นผลประหยัดพลังงานเฉลี่ยร้อยละ 25 และมีระยะเวลาคืนทุนเฉลี่ย 0.62 ปี จากรถที่เข้าร่วมโครงการทั้งหมดจํานวน 469 คัน
โดยผลการดําเนินโครงการภายใต้โครงการส่งเสริมการอนุรักษ์พลังงานในผู้ประกอบการขนส่งสินค้าและผู้โดยสาร มีการเผยแพร่เพื่อเป็นการประชาสัมพันธ์องค์ความรู้ ตลอดจนความเข้าใจในเทคโนโลยีการอนุรักษ์พลังงานที่มีความน่าสนใจ ทั้งในปัจจุบันและในอนาคต รวมถึงเป็นอีกหนึ่งกลไกในการขับเคลื่อนยุทธศาสตร์ด้านพลังงานในการลดการปล่อยคาร์บอนหรือก๊าซเรือนกระจกของประเทศให้นําไปสู่ความยั่งยืนต่อไป
“นายกรัฐมนตรีชื่นชมความสําเร็จในการดําเนินโครงการส่งเสริมอนุรักษ์พลังงานและการลดคาร์บอน ซึ่งเป็นความร่วมมือของผู้ประกอบการขนส่งสินค้าและผู้โดยสาร ลดปริมาณการปล่อยคาร์บอนไดออกไซด์ โดยมีภาครัฐสนับสนุนทางด้านการเงิน สร้างแรงจูงใจให้กับภาคเอกชนในการร่วมกันลดการปล่อยก๊าซเรือนกระจก สอดคล้องตามเป้าหมายมุ่งสู่ความเป็นกลางทางคาร์บอน (Carbon Neutrality) ที่ทุกภาคส่วนร่วมมือกัน” นายอนุชาฯ กล่าว
รัฐบาลไทย-ข่าวทำเนียบรัฐบาล-รมว.เฮ้ง สั่ง กสร. ร่วมกับ สปส. ลงพื้นที่ตรวจสอบและให้ความช่วยเหลือลูกจ้างที่ได้รับบาดเจ็บ เหตุแก๊สโรงแรมราชบุรีบึ้มทันที
วันอังคารที่ 20 มิถุนายน 2566
20/06/2566
รมว.เฮ้ง สั่ง กสร. ร่วมกับ สปส. ลงพื้นที่ตรวจสอบและให้ความช่วยเหลือลูกจ้างที่ได้รับบาดเจ็บ เหตุแก๊สโรงแรมราชบุรีบึ้มทันที
รมว.เฮ้ง สั่ง กสร. ร่วมกับ สปส. ลงพื้นที่ตรวจสอบและให้ความช่วยเหลือลูกจ้างที่ได้รับบาดเจ็บ เหตุแก๊สโรงแรมราชบุรีบึ้มทันที
รมว.สุชาติ ห่วงใยลูกจ้าง 4 ราย เหตุถังแก๊สโรงแรมแห่งหนึ่ง ในจังหวัดราชบุรี ระเบิดสั่งการให้กรมสวัสดิการและคุ้มครองแรงงาน (กสร.) และสํานักงานประกันสังคม (สปส.) ลงพื้นที่หาสาเหตุ พร้อมเร่งช่วยเหลือสิทธิประโยชน์แก่ลูกจ้างบาดเจ็บ เน้นย้ํานายจ้างปฏิบัติตามกฎหมายความปลอดภัยเพื่อป้องกันเหตุ
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยว่ากรณีโรงแรมแห่งหนึ่ง จังหวัดราชบุรี เกิดเหตุแก๊สระเบิดทําให้อาคารทรุดตัวส่งผลให้ลูกจ้างได้รับบาดเจ็บ จํานวน 4 ราย ว่า ตนขอแสดงความห่วงใยต่อเหตุการณ์ที่เกิดขึ้น ได้สั่งการให้สํานักงานสวัสดิการและคุ้มครองแรงงานจังหวัดราชบุรี ศูนย์ความปลอดภัยในการทํางานเขต 7 ลงพื้นที่ร่วมกับสํานักงานประกันสังคมจังหวัดราชบุรี โดยเบื้องต้นได้รับรายงานว่า เหตุดังกล่าวเกิดขึ้นเมื่อวันที่ 20 มิถุนายน 2566 เวลา 10.30 น. โรงแรมแห่งหนึ่งที่อยู่อําเภอเมืองราชบุรี จังหวัดราชบุรี ได้เกิดเหตุถังแก๊สระเบิดในห้องครัวใต้อาคาร ซึ่งด้านบนเป็นสระว่ายน้ํา จึงทําให้โครงสร้างอาคารเกิดพังทลายและทรุดตัวลง มีลูกจ้างได้รับบาดเจ็บ 4 ราย ซึ่งลูกจ้างที่ได้รับบาดเจ็บถูกนําตัวส่งโรงพยาบาลราชบุรีเรียบร้อยแล้ว อย่างไรก็ตาม ตนได้กําชับให้กรมสวัสดิการและคุ้มครองแรงงานและสํานักงานประกันสังคม จังหวัดราชบุรี เร่งดําเนินการตรวจสอบสาเหตุข้อเท็จจริง พร้อมให้ความช่วยเหลือให้ลูกจ้างได้รับสิทธิประโยชน์ตามกฎหมายโดยเร็ว
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวต่อไปว่า พนักงานตรวจความปลอดภัย สสค.ราชบุรี และ ศปข.7 จะเชิญนายจ้างและผู้ที่เกี่ยวข้องมาสอบข้อเท็จจริงเพิ่มเติมถึงสาเหตุแก๊สระเบิด ในวันที่ 28 มิถุนายน 2566 เพื่อตรวจสอบว่านายจ้างได้ปฏิบัติตามพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 กฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับการป้องกันและระงับอัคคีภัย พ.ศ. 2555 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัย และสภาพแวดล้อมในการทํางานเกี่ยวกับสารเคมีอันตราย พ.ศ. 2556 หรือไม่ ซึ่งหากนายจ้างฝ่าฝืน หรือไม่ปฏิบัติตามกฎหมายดังกล่าวจะดําเนินการตามกฎหมายต่อไป ทั้งนี้ ขอฝากไปยังนายจ้าง เจ้าของสถานประกอบกิจการให้ปฏิบัติตามกฎหมายความปลอดภัยฯ เพื่อป้องกันอุบัติเหตุจากการทํางาน หากมีข้อสงสัยสอบถามได้ที่หน่วยงานของ กสร. ทั่วประเทศ
รัฐบาลไทย-ข่าวทำเนียบรัฐบาล-ดีอีเอส ร่วมเวที APT Policy and Regulatory Forum ครั้งที่ 23 ณ สาธารณรัฐฟิจิ
วันอังคารที่ 20 มิถุนายน 2566
ดีอีเอส ร่วมเวที APT Policy and Regulatory Forum ครั้งที่ 23 ณ สาธารณรัฐฟิจิ
ดีอีเอส ร่วมเวที APT Policy and Regulatory Forum ครั้งที่ 23 ณ สาธารณรัฐฟิจิ
วันนี้ (20 มิ.ย. 66) ดร.ณัฐพล ณัฏฐสมบูรณ์ รองปลัดกระทรวงดิจิทัลเพื่อเศรษฐกิจและสังคม (ดีอีเอส) ในฐานะหัวหน้าคณะผู้แทนไทยเข้าร่วมวาระการประชุมพิเศษระดับรัฐมนตรี ภายใต้การประชุม APT Policy and Regulatory Forum ของ Asia Pacific Telecommunity ครั้งที่ 23 ระหว่าง วันที่ 20-22 มิถุนายน 2566 ณ เมืองนาดี สาธารณรัฐฟิจิ ซึ่งการประชุมดังกล่าวจัดขึ้นเพื่อเปิดโอกาสให้ผู้แทนระดับรัฐมนตรีได้ร่วมแลกเปลี่ยนมุมมอง วิสัยทัศน์ และการดําเนินการเพื่อปรับเปลี่ยนไปสู่ดิจิทัล โดยมีผู้แทนระดับรัฐมนตรีจากประเทศสมาชิก APT ที่เข้าร่วม ได้แก่ รัฐมนตรีด้าน ICT จากปาปัวนิวกินี Undersecretary จากกระทรวงสื่อสารและดิจิทัลของมาเลเซีย อธิบดีด้านกิจการต่างประเทศ กระทรวงการสื่อสารและกิจการภายในของประเทศญี่ปุ่น
ทั้งนี้ รองปลัดกระทรวงดีอีเอส ได้ร่วมนําเสนอพัฒนาการของประเทศไทย หัวข้อ Digital Transformation โดยเฉพาะการลงทุนโครงการโครงสร้างพื้นฐานสําคัญของไทย อาทิ เน็ตประชารัฐ Submarine Cable และ 5G รวมถึงแผนพัฒนารัฐบาลอิเล็กทรอนิกส์ของไทย ที่ต้องการยกระดับการให้บริการภาครัฐให้มีความสะดวก รวดเร็ว เข้าถึงได้ง่าย ตลอดจนการจัดการข้อมูลขนาดใหญ่
การประชุม PRF ถือเป็นการประชุมประจําปีที่รวมหน่วยงานนโยบาย หน่วยงานกํากับดูแล ของสมาชิก APT เพื่อร่วมแลกเปลี่ยน หารือ ในประเด็นการพัฒนาด้านดิจิทัลของภูมิภาคเอเชียแปซิฟิก จัดโดย APT และประเทศสมาชิก ซึ่งปีนี้ สาธารณรัฐฟิจิ เป็นเจ้าภาพจัดการประชุม
_____________________
รัฐบาลไทย-ข่าวทำเนียบรัฐบาล-ไทยโทคาแมค-1 แหล่งผลิตไฟฟ้าพลังงานสะอาด เตรียมเดินเครื่อง ก.ค.นี้
วันอังคารที่ 20 มิถุนายน 2566
ไทยโทคาแมค-1 แหล่งผลิตไฟฟ้าพลังงานสะอาด เตรียมเดินเครื่อง ก.ค.นี้
วันศุกร์ที่ 16 มิถุนายน 2566
ต่อจากนี้ไป ขอเชิญรับฟังไทยคู่ฟ้า
สถาบันเทคโนโลยีนิวเคลียร์แห่งชาติองค์การมหาชน พัฒนาเครื่องโทคาแมค
เครื่องปฏิกรณ์นิวเคลียร์ฟิวชันเครื่องแรกของไทย โดยรับมอบชิ้นส่วนเครื่องโทคาแมค HT-6M
จากสถาบันพลาสมาฟิสิกส์ประเทศจีนมาศึกษาเมื่อวันที่ 15 ก.ค.2561 เครื่องโทคาแมค
เป็นเครื่องควบคุมการผลิตพลังงานไฟฟ้าจากปฏิกิริยาฟิวชัน
เลียนแบบการทํางานของดวงอาทิตย์และกักเก็บพลาสมาพลังงานสูงโดยใช้สนามแม่เหล็ก
ซึ่งจะเป็นแหล่งพลังงานสะอาดสําหรับผลิตกระแสไฟฟ้าในอนาคต ที่ยั่งยืนและปลอดภัย ทั้งนี้
ไทยได้ติดตั้งและทดลองเดินเครื่องไทยโทคาแมค-1 สําเร็จเป็นครั้งแรกเมื่อวันที่ 21 เม.ย.ที่ผ่านมา
จะเดินเครื่องอย่างเป็นทางการในเดือน ก.ค.นี้ และตั้งเป้าหมายภายใน 10
ปีจะออกแบบและสร้างเครื่องโทคาแมคเครื่องใหม่ขึ้นใช้เอง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-บสย. ประชุมเชิงปฏิบัติการ คณะกรรมการ บสย. จัดทำแผนวิสาหกิจ ประจำปี 2567-2571
วันอังคารที่ 20 มิถุนายน 2566
20/06/2566
บสย. ประชุมเชิงปฏิบัติการ คณะกรรมการ บสย. จัดทําแผนวิสาหกิจ ประจําปี 2567-2571
บสย. จัดการประชุมเชิงปฏิบัติการคณะกรรมการ บสย. พร้อมด้วยคณะกรรมการ มอบนโยบายและทิศทางการดําเนินงาน บสย. แก่ผู้บริหารระดับสูงและผู้เข้าร่วมประชุมเชิงปฏิบัติการ โณ โรงแรม เดอะ เพนนินซูลา กรุงเทพฯ เมื่อวันศุกร์ที่ 16 มิถุนายน 2566
นายเอด วิบูลย์เจริญ ประธานกรรมการ บรรษัทประกันสินเชื่ออุตสาหกรรมขนาดย่อม (บสย.) เป็นประธานเปิดการประชุมเชิงปฏิบัติการคณะกรรมการ บสย. พร้อมด้วยคณะกรรมการ มอบนโยบายและทิศทางการดําเนินงาน บสย. แก่ผู้บริหารระดับสูงและผู้เข้าร่วมประชุมเชิงปฏิบัติการ โดยมีนายสิทธิกร ดิเรกสุนทร กรรมการและผู้จัดการทั่วไป กล่าวต้อนรับและบรรยาย การจัดทําแผนวิสาหกิจปี 2567 และ ปี 2567 – 2571 ตามยุทธศาสตร์องค์กร ภายใต้กรอบวิสัยทัศน์ “เป็นศูนย์กลางเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (SMEs’ Gateway)” โดยนําเทคโนโลยีดิจิทัลมาใช้ในการยกระดับการดําเนินงานด้านต่าง ๆ ของ บสย. พร้อมร่วมระดมสมองการจัดทําแผนงานและกลยุทธ์ภายใต้กรอบยุทธศาสตร์องค์กร ณ โรงแรม เดอะ เพนนินซูลา กรุงเทพฯ เมื่อวันศุกร์ที่ 16 มิถุนายน 2566
ภายใต้กรอบยุทธศาสตร์ บสย. มุ่งสู่การเป็นศูนย์กลางเชื่อมโยงแหล่งเงินทุน และเป็นส่วนหนึ่งของระบบนิเวศทางการเงิน (Financial Ecosystem) ตั้งแต่ต้นน้ํา กลางน้ํา และปลายน้ํา โดยขยายช่องทางการค้ําประกันสินเชื่อผ่าน Digital Platform เพื่อเพิ่มโอกาสการเข้าถึงแหล่งเงินทุนของผู้ประกอบการ SMEs และเป็นศูนย์กลางเชื่อมโยงเงินทุน เพื่อการเติบโตอย่างยั่งยืน (SMEs’ Gateway) ควบคู่การขยายบทบาทการให้ความรู้และคําปรึกษาทางการเงินและธุรกิจ เพิ่มศักยภาพสู่ความยั่งยืนแก่ผู้ประกอบการ SMEs และการยกระดับองค์กร โดยนํา ดิจิทัล เทคโนโลยี (Digital Technology) เพิ่มประสิทธิภาพการทํางานตอบโจทย์ SMEs ยุคใหม่ ทําธุรกรรมทางการเงินผ่านช่องทางออนไลน์
ทั้งนี้ บสย. ยังให้ความสําคัญกับการขับเคลื่อนนโยบาย 4P 1D ได้แก่ การพัฒนาผลิตภัณฑ์ (Product) เสริมสร้างพันธมิตร (Partnership) พัฒนาแพลตฟอร์ม (Platform) และคํานึงถึงสิ่งแวดล้อม (Planet) การบริหารจัดการลูกหนี้อย่างมีประสิทธิภาพ (Debt Collection & Management) และการเป็น ศูนย์กลางดิจิทัลเชื่อมโยงเงินทุนและโอกาสให้แก่ SMEs เพื่อการเติบโตอย่างยั่งยืน (Digital SMEs’ Gateway) เพื่อให้บรรลุ 5 พันธกิจหลักที่สําคัญของ บสย. ได้แก่ 1. พัฒนาศักยภาพ SMEs และผู้ประกอบการรายย่อย เพื่อให้เข้าถึงแหล่งทุนและองค์ความรู้ทั้งระบบ 2. ผลักดัน SMEs และผู้ประกอบการรายย่อยให้เติบโตอย่างก้าวกระโดดด้วยนวัตกรรมทางการเงิน 3. เชื่อมโยงเครือข่ายธุรกิจครบวงจรสําหรับ SMEs และผู้ประกอบการรายย่อย 4. ยกระดับขีดความสามารถองค์กร เพื่อการสนับสนุนเศรษฐกิจฐานรากอย่างบูรณาการ และ 5. ส่งเสริมการดําเนินงานที่โปร่งใสในทุกระดับองค์กรอย่างยั่งยืน ด้วยความรวดเร็ว รอบคอบ ภายใต้ TCG Fast & First“รวดเร็ว รอบคอบ ที่หนึ่งในใจ SMEs”
รัฐบาลไทย-ข่าวทำเนียบรัฐบาล-​ไทยเสนอเมียนมาปรับลดขั้นตอนการนำเข้าแรงงาน MOU ตามมติ ครม. วันที่ 30 พ.ค. 66
วันอังคารที่ 20 มิถุนายน 2566
20/06/2566
​ไทยเสนอเมียนมาปรับลดขั้นตอนการนําเข้าแรงงาน MOU ตามมติ ครม. วันที่ 30 พ.ค. 66
กรมการจัดหางานหารือทางการเมียนมา หวังปรับลดขั้นตอน ระยะเวลานําแรงงาน MOU เข้ามาทํางานในประเทศไทย ช่วยนายจ้างลดค่าใช้จ่าย เลี่ยงปัญหาขาดแคลนแรงงาน
นายไพโรจน์ โชติกเสถียร อธิบดีกรมการจัดหางาน เปิดเผยว่า กรมการจัดหางานประชุมหารือร่วมกับทางการเมียนมาเกี่ยวกับการบริหารจัดการแรงงานเมียนมาในประเทศไทย โดยฝ่ายไทยได้เสนอแนวทางการบริหารจัดการแรงงานเมียนมาตาม MOU ที่วาระการจ้างงาน ครบ 4 ปี ระหว่างวันที่ 1 มกราคม 2565 - 31 กรกฎาคม 2566 ตามมติ ครม. เมื่อวันที่ 30 พฤษภาคม 2566 ให้มีการปรับลดขั้นตอนในการนําแรงงานเข้ามาทํางานตาม MOU โดยให้แรงงานเดินทางกลับประเทศต้นทางและสามารถเดินทางกลับเข้ามาในประเทศไทยได้ในโอกาสแรกโดยไม่ต้องมีระยะเวลาพัก 30 วัน เพื่อเป็นการอํานวยความสะดวกให้แก่แรงงานที่ประสงค์จะเดินทางกลับเข้ามาทํางานในประเทศไทย ก่อให้เกิดประโยชน์กับแรงงานและนายจ้าง เพื่อลดค่าใช้จ่ายและระยะเวลาในการนําเข้าแรงงาน นายจ้างมีแรงงานเพียงพอในการขับเคลื่อนกิจการสอดคล้องกับการฟื้นฟูการจ้างงานที่ถูกต้องตามกฎหมายของทั้งสองประเทศ นอกจากนี้ฝ่ายเมียนมายังได้หารือในประเด็นการปรับลดค่าธรรมเนียมการตรวจลงตราวีซ่าจาก 2,000 บาท เป็น 500 บาท และความร่วมมือในการดูแลและคุ้มครองแรงงาน
“รัฐบาลไทยและรัฐบาลเมียนมา มีความสัมพันธ์อันดี และมีความร่วมมืออย่างใกล้ชิดมาโดยตลอด ฝ่ายไทยเชื่อมั่นว่าการประชุมหารืออย่างสร้างสรรค์และมีไมตรีจิตในครั้งนี้ จะนําไปสู่การบริหารจัดการแรงงานที่เหมาะสมกับสถานการณ์ปัจจุบันต่อไป” นายไพโรจน์ กล่าว
รัฐบาลไทย-ข่าวทำเนียบรัฐบาล-PM pleased with Thailand being ranked in Top 10 international travel destinations of Asia-Pacific region
วันอังคารที่ 20 มิถุนายน 2566
20/06/2566
PM pleased with Thailand being ranked in Top 10 international travel destinations of Asia-Pacific region
PM pleased with Thailand being ranked in Top 10 international
travel destinations of Asia-Pacific region
June 19, 2023, Deputy Secretary-General to the Prime Minister and Acting Government
Spokesperson Anucha Burapachaisri disclosed that Prime Minister and Defense Minister Gen.
Prayut Chan-o-cha acknowledged Mastercard Economics Institute’s report on “Travel Industry
Trends 2023”, and was pleased with Thailand’s rank in the Top 10 international travel
destinations of the Asia-Pacific region.
According to the report, Thailand, with its unique charm and experiences, has emerged as a hot
spot for travelers seeking to experience new cultures and destinations, as well for those looking
to reconnect with the familiarity of this enchantingly mesmerizing and vibrant destination. The
country has seen a significant increase in spending on experiences, up 40.5% compared to
2019, with spending on things possessions up by 24%.
Mastercard Economics Institute also reported about tourism situation in the Asia Pacific
countries that:
1) Leisure and business travel are growing at the same pace, with flight bookings up 31%
in March 2023 compared to the same month in 2019. In early 2023, corporate flight
bookings caught up to leisure flight bookings driven by regions with a strong return to
office culture
2) Mainland China’s reopening benefits global and Asia Pacific tourism. Economies in the
Asia Pacific region could be obvious beneficiaries of China’s opening, given their strong
ties to international trade, tourism, and geographical proximity
3) Travelers establish new corridors and are starting to venture further from home to new
locations.
4) Tourists continue to prioritize experiences. Preference for experiences over things
persists, and travelers are demonstrating new demand for the unique. As of March 2023,
global spending on experiences was up 65% while spending on things is up 12%
compared to 2019
According to the Government Spokesperson, the Prime Minister is confident in Thailand’s
tourism potential which would significantly contribute to the Thai economy. He also instructed
all concerned sectors to keep up with tourism trends, and synergize Thai identities, way of life,
local wisdoms, arts and culture into modern tourism in a bid to serve the changing demand of
tourists.
รัฐบาลไทย-ข่าวทำเนียบรัฐบาล-​ครม.อนุมัติหลักการลักษณะเหรียญกษาปณ์ที่ระลึก 130 ปี มหาวิทยาลัยราชภัฏพระนคร
วันอังคารที่ 20 มิถุนายน 2566
20/06/2566
​ครม.อนุมัติหลักการลักษณะเหรียญกษาปณ์ที่ระลึก 130 ปี มหาวิทยาลัยราชภัฏพระนคร
​ครม.อนุมัติหลักการลักษณะเหรียญกษาปณ์ที่ระลึก 130 ปี มหาวิทยาลัยราชภัฏพระนคร
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 20 มิ.ย. 66 ได้อนุมัติหลักการร่างกฎกระทรวงกําหนดลักษณะเหรียญกษาปณ์ที่ระลึก 130 ปี มหาวิทยาลัยราชภัฏพระนคร พ.ศ.... ตามที่มหาวิทยาลัยราชภัฏพระนครได้ขอความร่วมมือกรมธนารักษ์ จัดทําเหรียญกษาปณ์ที่ระลึก เพื่อน้อมสํานึกในพระมหากรุณาธิคุณพระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัวที่ทรงสถานปนาโรงเรียนฝึกหัดอาจารย์ เมื่อวันที่ 12 ต.ค. 2435 และครบ 130 ปี เมื่อวันที่ 12 ต.ค. 2565
ทั้งนี้ กระทรวงการคลังได้ขอพระราชทานพระบรมราชานุญาติ จัดทําเหรียญกษาปณ์ที่ระลึกในโอกาสดังกล่าว และได้รับพระราชทานตามรูปแบบที่นําความกราบบังคมทูลประกอบพระราชวินิจฉัยแล้ว ซึ่งลักษณะของเหรียญกษาปณ์ที่ระลึกเป็นโลหะสีขาว (ทองแดงผสมนิกเกิล) ชนิดราคา 20 บาท ด้านหน้าเป็นภาพพระบรมฉายาลักษณ์ พระบาทสมเด็จพระปรมินทรมหาจุฬาลงกรณ์ พระจุลจอมเกล้าเจ้าอยู่หัว และด้านหลังเป็นตราสัญลักษณ์ประจํามหาวิทยาลัยราชภัฏพระนคร มีข้อความ “๑๓๐ ปี มหาวิทยาลัยราชภัฏพระนคร ๑๒ ตุลาคม ๒๕๖๕” วงล้อมด้านบน และ ข้อความ “ ๒๐ บาท ประเทศไทย” อยู่วงล้อมด้านล่าง
สําหรับค่าใช้จ่ายในการจัดทําเหรียญกษาปณ์ที่ระลึกดังกล่าว มาจากทุนหมุนเวียนการบริหารจัดการเหรียญกษาปณ์ ทรัพย์สินมีค่าของรัฐ และการทําของ ประจําปีงบประมาณ พ.ศ. จึงเป็นการปฏิบัติราชการตามปกติ เพื่อให้เป็นตามมที่กฎหมายแม่บทได้บัญญัติอํานาจไว้ และไม่เข้าลักษณะการอนุมัติงานหรือโครงการ หรือมีผลเป็นการสร้างความผูกพันต่อ ครม. ชุดต่อไปตามมาตรา 169(1) ของรัฐธรรมนูญ
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมพิธีเปิดโครงการ “ราษฎรสุขใจ พลานามัยสมบูรณ์” แพทย์พระราชทาน
วันอังคารที่ 20 มิถุนายน 2566
20/06/2566
ปลัดกระทรวงยุติธรรม ร่วมพิธีเปิดโครงการ “ราษฎรสุขใจ พลานามัยสมบูรณ์” แพทย์พระราชทาน
ปลัดกระทรวงยุติธรรม ร่วมพิธีเปิดโครงการ “ราษฎรสุขใจ พลานามัยสมบูรณ์” แพทย์พระราชทาน
ในวันอังคารที่ ๒๐ มิถุนายน ๒๕๖๖ เวลา ๐๙.๐๐ น. ณ ทัณฑสถานหญิงกลาง กรุงเทพมหานครนายอําพน กิตติอําพน รองประธานกรรมการ โครงการ “ราษฎรสุขใจ พลานามัยสมบูรณ์” แพทย์พระราชทาน เป็นประธานในพิธีเปิดโครงการ “ราษฎรสุขใจ พลานามัยสมบูรณ์” แพทย์พระราชทาน ครั้งที่ ๕ ประจําปี ๒๕๖๖ โดยมี พลอากาศเอก สถิตย์พงษ์ สุขวิมล ราชเลขานุการในพระองค์พระบาทสมเด็จพระเจ้าอยู่หัว และผู้อํานวยการทรัพย์สินพระมหากษัตริย์ พร้อมด้วย นางพงษ์สวาท กายอรุณสุทธิ์ ปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นายสิทธิ สุธีวงศ์ รองอธิบดีกรมราชทัณฑ์ ศาสตราจารย์ ทันตแพทย์ ดร.พรชัย จันศิษย์ยานนท์ คณบดีคณะทันตแพทยศาสตร์ จุฬาลงกรณ์มหาวิทยาลัย นางสาวโศรยา ฤทธิอร่าม ผู้อํานวยการทัณฑสถานหญิงกลาง คณะผู้บริหาร และผู้แทนหน่วยงานภาคี เข้าร่วมฯ
โดยสํานักงานทรัพย์สินพระมหากษัตริย์ ร่วมกับคณะทันตแพทยศาสตร์ จุฬาลงกรณ์มหาวิทยาลัย และหน่วยงานภาคี ได้น้อมนําพระราชปณิธานของพระบาทสมเด็จพระเจ้าอยู่หัวที่จะให้ประเทศชาติมั่นคง และประชาชนมีความสุข ทรงห่วงใยและทรงให้ความสําคัญกับการดูแลรักษาสุขภาพพลานามัยของประชาชน จึงได้ออกหน่วยเคลื่อนที่ให้บริการทันตกรรม
โอกาสนี้ ได้ตรวจเยี่ยมหน่วยทันตกรรมพระราชทาน เพื่อให้กําลังใจแก่คณะทันตแพทย์ พยาบาล และจิตอาสา โดยมีผู้ต้องขังที่อยู่ในทัณฑสถานหญิงกลาง ทั้งชาวไทยและชาวต่างชาติเข้ารับบริการรักษาทางด้านทันตกรรม ได้แก่ ตรวจสุขภาพช่องปาก ถอนฟัน อุดฟัน ผ่าฟันคุด และให้ความรู้ด้านทันตสาธารณสุข จํานวน ๕๐๐ ราย ซึ่งโครงการ “ราษฎรสุขใจ พลานามัยสมบูรณ์” แพทย์พระราชทาน ช่วยให้ผู้ที่ไม่สามารถเข้าถึงสิทธิการรักษา สามารถรับบริการได้อย่างทั่วถึงเท่าเทียมกันโดยไม่เสียค่าใช้จ่าย อันส่งผลให้ผู้ต้องขังมีคุณภาพชีวิตที่ดีขึ้น
การดําเนินโครงการ “ราษฎรสุขใจ พลานามัยสมบูรณ์” แพทย์พระราชทาน มีความมุ่งหวังให้ประชาชน ได้เข้าถึงโอกาสในการรักษาจากแพทย์ผู้เชี่ยวชาญเฉพาะทางสะดวกรวดเร็วยิ่งขึ้น ซึ่งนับเป็นปัจจัยพื้นฐานเบื้องต้นของการมีสุขภาพที่ดี โดยในปี ๒๕๖๖ การออกหน่วยเคลื่อนที่จะยังคงให้บริการผ่าตัดรักษาผู้ป่วยโรคตาและทันตกรรมต่อไป จากความร่วมแรงร่วมใจของคณะแพทย์ พยาบาล และเหล่าจิตอาสา